《同张敏叔登望阙台》
宋代·刘才邵

晓陟高台望紫宸，爱君心切素忘身。尧天日远迷西极，汉使星高拱北辰。

赋雪才优宜视草，赐环恩重定随春。剩须留下惊人句，长使江山气象新。

作者简介：（1086—1158）吉州庐陵人，字美中，号杉溪居士。徽宗大观三年上舍及第，宣和二年中宏词科。高宗时累迁中书舍人，兼权直学士院。以帝称其能文，为时宰所忌，出知漳州，于城东开十四渠，溉田数千亩。官至工部侍郎、权吏部尚书。有《杉溪居士集》。